CELEX: 32007R0833
Language: hr
Date: 2007-07-16 00:00:00
Title: Uredba Komisije (EZ) br. 833/2007 od 16. srpnja 2007. o završetku prijelaznog razdoblja predviđenog Uredbom Vijeća (EZ) br. 1172/98 o statističkim izvješćima u vezi s cestovnim prijevozom roba  Tekst značajan za EGP

07/Sv. 016
            
            
               HR
            
            
               Službeni list Europske unije
            
            
               38
            
         32007R0833
   
               L 185/9
            
            
               SLUŽBENI LIST EUROPSKE UNIJE
            
            
               16.07.2007.
            
         
      UREDBA KOMISIJE (EZ) br. 833/2007
   od 16. srpnja 2007.
   o završetku prijelaznog razdoblja predviđenog Uredbom Vijeća (EZ) br. 1172/98 o statističkim izvješćima u vezi s cestovnim prijevozom roba
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1172/98 od 25. svibnja 1998. o statističkim izvješćima u vezi s cestovnim prijevozom roba (1), a posebno njezin članak 5. stavke 4. i 5.,
   budući da:
   
               (1)
            
            
               U skladu s Uredbom (EZ) br. 1172/98, državama članicama je tijekom prijelaznog razdoblja, koje je započelo 1. siječnja 1999., bila dozvoljena uporaba pojednostavljenog šifriranja mjesta utovara i istovara; nije se zahtijevalo potpuno regionalno šifriranje za međunarodni prijevoz unutar EGP-a.
            
         
               (2)
            
            
               U skladu s člankom 5. stavkom 5. Uredbe (EZ) br. 1172/98 potrebno je odrediti datum isteka prijelaznog razdoblja, sada kada postoje tehnički uvjeti koji omogućavaju upotrebu učinkovitog sustava regionalnog šifriranja, kako za nacionalni tako i za međunarodni prijevoz, u skladu s odjeljcima 1. i 2. njezinog Priloga G.
            
         
               (3)
            
            
               Potrebno je osigurati primjenu Uredbe (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) (2), koja je stupila na snagu 2003.
            
         
               (4)
            
            
               Ovom se Uredbom ne mijenja status ili sadržaj varijabli koje su u Uredbi (EZ) br. 1172/98 navedene kao neobvezne.
            
         
               (5)
            
            
               Mjere predviđene ovom Uredbom u skladu su s mišljenjem Odbora za statistički program koji je osnovan Odlukom Vijeća 89/382/EEZ, Euratom (3),
            
         DONIJELA JE OVU UREDBU:
   Članak 1.
   Prijelazno razdoblje iz članka 5. Uredbe (EZ) br. 1172/98 završava 31. prosinca 2007.
   Članak 2.
   Ova Uredba stupa na snagu dvadesetog dana nakon objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. srpnja 2007.
      
         
            Za Komisiju
         
         Joaquin ALMUNIA
         
         
            Član Komisije
         
      
   
   
      (1)  SL L 163, 6.6.1998., str. 1. Uredba kako je zadnje izmijenjena Uredbom (EZ) br. 1893/2006 Europskog parlamenta i Vijeća (SL L 393, 30.12.2006., str. 1.).
   
      (2)  SL L 154, 21.6.2003., str. 1. Uredba kako je zadnje izmijenjena Uredbom Komisije (EZ) br. 105/2007 (SL L 39, 10.2.2007., str. 1.).
   
      (3)  SL L 181, 28.6.1989., str. 47.